Port Artūras

Port Artūras () – miestas Jungtinėse Amerikos Valstijose, pietryčių Teksase, Džefersono apygardoje, 145 km į rytus nuo Hiustono, prie Sabino ežero ir Nečeso bei Sabino upių žiočių, 14 km nuo Meksikos įlankos. Jūrų uostas (Sabino–Nečeso kanalas jungia Port Artūrą su Meksikos įlanka). Geležinkeliai ir plentai į Bomontą, Hiustoną, Orindžą. Kartu su Bomontu ir Orandžu Port Artūras patenka į JAV naftos chemijos pramonės trikampį. Čia veikia didžiausia JAV naftos perdirbimo gamykla („Motiva“).„Tropical Storm Harvey Closes America’s Biggest Refinery“. Maritime Executive. Taip pat vystoma laivų statyba, chemijos pramonė. Port Arturo apylinkėse gaunama nafta.

Veikia Lamaro universitetas (įkurtas 1909 m.), Geitso memorialinė biblioteka (1916 m.), muziejai, meno galerija. Vyksta kasmetinis muzikos festivalis, skirtas Port Artūre gimusiai dainininkei Dženis Džoplin. Netoli Port Arturo yra Makfadeno ir Teksas Pointo nacionaliniai gamtos rezervatai.

2020 m. 37,7 % miesto gyventojų buvo lotynoamerikiečiai, 37,6 % – afroamerikiečiai, 16,5 % – baltieji, 5,8 % – azijiečiai, 1,8 % – mišrios kilmės.„Explore Census Data“. data.census.gov.

 Istorija 
Iki XIX a. pr. dabartinio miesto vietoje gyveno indėnai atakapai. 1840 m. čia įkurta Ororos gyvenvietė sunyko. 1895 m. Arturas Stilvelas įsteigė Port Artūro (pavadintas pagal įkūrėją) uostą kaip galutinę Kanzas Sičio, Pitsburgo ir Įlankos geležinkelio stotį. Miestas nuo 1898 m. 1899 m. iškastas kanalas jūriniams laivams įplaukti. 1901 m. rasta nafta. Suklestėjo kaip naftos transportavimo, gavybos ir perdirbimo centras. Port Artūrą nesyk nusiaubė smarkūs uraganai (1897, 1957, 2005 m.).

 Šaltiniai 

Kategorija:Teksaso miestai